Edgar Maring

Edgar Maring VR II/3 (kuni 1937 Edgar Volker; 22. juuni 1896 – 17. oktoober 1937 Rakvere) oli Eesti politseinik.

Edgar Maring teenis Vabadussõjas Soomusrongide Divisjoni orkestri koosseisus.

Ta astus politseiteenistusse 1921. aasta veebruaris, oli kuni 1923. aasta märtsini agendiks kaitsepolitsei Tartu jaoskonnas. Hiljem teenis Edgar Maring lühikest aega piirivalves ja 1925. aasta algul astus uuesti politseiteenistusse kaitsepolitsei agendina Tartus. 1. juunil 1935 viidi ta üle välispolitseisse kordnikuks Narva 1. politseijaoskonda ja sealt mõni kuu hiljem Rakvere politseijaoskonda. 11. oktoobri 1937 varahommikul sõitis auto otsa Rakveres, Tallinna tänaval postil seisvale kordnikule Edgar Maringule, tekitades viimasele raske peapõrutuse ja kahe roide murdumise. Saadud vigastuste tagajärjel suri ta Rakvere linna haiglas 17. oktoobril 1937.

Välislingid
Mälestame lahkunuid..., Politseileht, 19. november 1937, nr. 21, lk. 538–541.
[https://dea.digar.ee/?a=d&d=virumaavana19371018.1.2 O. Luiga. Edgar Maring †. Virumaa Teataja, 18. oktoober 1937, nr. 120, lk. 2.</ref>

Kategooria:Teenistuskohuste täitmisel hukkunud Eesti politseinikud
Kategooria:Eesti piirivalvurid
Kategooria:Eesti soomusronglased
Kategooria:Vabadusristi II liigi 3. järgu kavalerid
Kategooria:Vabadussõja veteranid
Kategooria:Sündinud 1896
Kategooria:Surnud 1937